cyanic-selkie/wikianc huggingface dataset:
Džeks Londons
Jaunība un literārās darbības sākums
1895. gadā iestājas vidusskolā, kuras avīzē publicē savus sacerējumus, iztiku pelna ar dažādiem gadījuma darbiem. Lasot utopisko sociālistu un Kārļa Marksa darbus, aizraujas ar sociālisma idejām.
1896. gada aprīlī Džeks Londons kļūst par Amerikas Sociālistiskās darba partijas (Socialist Labor Party of America) biedru. Pamet vidusskolu un intensīvi gatavojas mācībām Kalifornijas Universitātē, kur iestājas tā paša gada rudenī.
1897. gadā līdzekļu trūkuma dēļ pēc pirmā semestra pamet mācības Kalifornijas Universitātē un bez panākumiem nododas literārajai jaunradei. Vasarā kopā ar māsasvīru dodas uz Klondaiku (Aļaska) pēc zelta. Piedzīvojumiem bagātais Aļaskā pavadītais gads Londonam nedeva ne unci zelta, no cingas viņš zaudēja vairākus zobus, toties ieguva materiālu vēlākajiem literārajiem darbiem, kuru darbība risinās Aļaskā.
1898. gadā atgriežas Oklendā bez centa kabatā. Londona prombūtnes laikā ir miris patēvs un visas rūpes par ģimeni gulstas uz Džeka pleciem. Viņš nesekmīgi meklē pastāvīgu darbu, pārtikdams no gadījuma darbiem, tomēr brīvos brīžus pavada rakstot.
Tonijs Hauks
Entonijs Frenks "Tonijs" Hauks (en, iesauka — The Birdman; dzimis ) ir bijušais profesionālais amerikāņu skeiteris. Izgudrojis daudzus skeitborda trikus, tostarp The 900 (900 grādu jeb divarpus apgriezienus gaisā), ko pirmoreiz izpildīja 1999. gada X-Games sacensībās. 2009. gadā uzņemts Skeitborda slavas zālē. Tonija Hauka vārda nosauktas vairākas skeitborda datorspēles.
Marija Leiko
Marija Leiko (dzimusi, mirusi ) bija latviešu teātra un mēmā kino aktrise.
Dzīvesgājums
Dzimusi 1887. gada 14. augustā Rīgā būvuzrauga ģimenē. Mācījās B. Reiņa meiteņu privātskolā, kuru beidza 1903. gadā. Spēlēja Jonatāna biedrības teātra trupā un "Apollo" teātrī Grīziņkalnā (1907—1908), pēc tam studēja Vīnes ķeizariskajā muzikālās un dramatiskās mākslas akadēmijā (1909—1910). Strādāja Frankfurtes pie Mainas Jaunajā teātrī (1910—1911, 1914—1916), Leipcigas Pilsētas teātrī (1912—1914), Minhenes Kamerteātrī (1917).
1917. gadā sāka filmēties mēmajā kino un strādāja M. Reinharta aktieru trupā (1917—1920). Leiko un Lia Mara bija vienīgās starptautisku slavu un atzinību guvušās latviešu mēmā kino zvaigznes. Filmējās arī pie vācu kinoekspresionisma klasiķa Frīdriha Vilhelma Murnava. Visvairāk kinolomu Leiko bija dzīvesbiedra Jāņa Gūtera (Johannes Guter) filmās.
Jau izveidojusi veiksmīgu karjeru Vācijā, bieži mēdza piedalīties izrādēs Latvijā, pamatā spēlējot Nacionālajā teātrī. Pēc Hitlera nākšanas pie varas viņa 1933. gadā pavisam atgriezās Latvijā.
Uzzinot par meitas Noras nāvi un mazmeitas piedzimšanu 1935. gadā Tbilisi, viņa ar vilcienu devās uz PSRS. Atceļā Maskavas kolēģi viņu pierunāja vienu sezonu pastrādāt turienes latviešu teātrī "Skatuve". 1937. gadā, sākoties Lielajam teroram, tā sauktās "Latviešu operācijas" ietvaros kopā ar pārējiem "Skatuves" aktieriem, radošajiem darbiniekiem un personālu apcietināta un nošauta Butovas poligonā Piemaskavā.
Ališija Sakramone
Ališija Marija Sakramone (en;  dzimusi  Bostonā, Masačūsetsas štatā, ASV) ir profesionāla amerikāņu vingrotāja.
A. Sakramone trenēties vingrošanā sāka astoņu gadu vecumā, 2002. gadā sāka piedalīties elites sacensībās un jau nākamajā gadā pievienojās ASV nacionālajai izlasei. Nacionālajā čempionātā laika posmā no 2004. līdz 2008. gadam viņa kopumā izcīnīja 12 medaļas, tai skaitā sešas zelta. Pasaules čempionātos laikposmā no 2005. līdz 2007. gadam sportiste kļuva par divkārtējo čempioni, kā arī izcīnīja piecas cita kaluma medaļas. 2008. gada Olimpiskajās spēlēs Pekinā viņa izcīnīja sudraba medaļu komandu sacensībās. 2010. gadā A. Sakramone izcīnīja ASV un Pasaules čempionātu zeltu atbalsta lēcienā. Ar izcīnītām deviņām medaļām Pasaules čempionātos viņa kopā ar Nastju Ļukinu un Šenonu Milleri ierindojas pirmajā vietā starp visvairāk medaļas Pasaules čempionātā izcīnījušajām amerikāņu vingrotājām.
Pirmdiena
Pirmdiena ir nedēļas diena, kas seko svētdienai un ir pirms otrdienas.
Eiropas valstīs, tai skaitā arī Latvijā un ISO 8601 standartā, pirmdiena ir nedēļas pirmā diena. Ir valstis, kur par nedēļas pirmo dienu uzskata svētdienu, tādēļ ivritā, arābu, grieķu, portugāļu un dažās citās valodās pirmdiena nozīmē "otrā diena".
Etimoloģija
Latviešu valodā nedēļas dienai ir dots kārtas skaitļa nosaukums - pirmā diena.
Turku valodā pirmdienas nosaukums ir pazartesi ("diena pēc svētdienas").
Savukārt no armēņu (Երկուշաբթի — jerkušabti), gruzīnu (ორშაბათი — oršabati) un tadžiku (душанбе — dušanbe) valodām vārdu burtiski tulko kā "divas (dienas) no sestdienas".
Angļu valodā vārds Monday (pirmdiena) ir izveidojies apmēram no 1000. līdz 1200. gados no senangļu valodas, kas ir mēness dienas apzīmējums. Dienas apzīmējums ir radniecisks arī citām ģermāņu valodām, tajā skaitā senā frīziešu mōnadeig, viduslejasvācu un vidusholandiešu mānendach (mūsdienu holandiešu Maandag), senaugšvācu mānetag (mūsdienu vācu Mon(d)tag), un senislandiešu mánadagr (zviedru un jaunnorvēģu valodā måndag, islandiešu mánudagur, dāņu valodā un norvēģu būkmolā mandag).
Japāņu (げつようび- getsuyobi) un korejiešu (월요일) valodas dienas apzīmējumu ir aizguvušas no ķīniešu valodas nosaukuma '月曜日', kas nozīmē "Mēness diena".
Pirmdienas vieta kalendārā
Mūsdienu rietumu kultūra ierasti pirmdienu uzskata par darba nedēļas sākumu, jo pieaugušie pēc brīvdienām atsāk darba gaitas, bet bērni iet uz skolu. Līdzīgi kā latviešu valodā, arī sīriešu valodā dienas nosaukums ir tulkojams kā "pirmā diena".
Pēc reliģiozo kristiešu un ebreju tradīcijām, vadoties pēc svētā bībeles kalendāra, pirmdiena tiek uzskatīta par nedēļas otro dienu. Šāds uzskats pastāv arī ASV, Kanādā un Japanā. Kvakeri tradicionāli pirmdienu sauc par "Otro Dienu" un izvairās no pagāniskās izcelsmes angļu vārda izmantošanas. Pirmdiena portugāļu (segunda-feira) un grieķu (Δευτέρα) valodās nozīmē "otrā diena".
Reliģiozās tradīcijas
Jūdaismā un islāmā pirmdiena tiek uzskatīta par labvēlīgu laiku gavēnim un lūgšanām. Didahē pirmajiem kristiešiem ieteica izvairīties pirmdienās no gavēņiem, lai nesekotu ebreju paražām, gavēnim piedāvāja trešdienu.
Ebrejiem pirmdienu rītos tiek publiski lasīta tora, tā ir viena no šim nolūkam paredzētajām dienām (pārējās ir ceturdiena un sestdiena). Tāpat tiek lasītas īpašas pestīšanas lūgšanas, ja vienīgi nav kāds priecīgs notikums, kura dēļ var šīs lūgšanas atcelt.
Pareizticīgo baznīcā pirmdienas ir dienas, kas veltītas eņģeļiem. Oktoihā ir šai tēmai veltītas himnas, ko dzied pirmdienās visa gada garumā. Daudzos austrumu klosteros pirmdienas ir "sabiedriskā gavēņa un lūgšanu diena"; tā kā šīs dienas ir veltītas eņģeļiem, tādēļ arī mūki cenšas dzīvot eņģeļu dzīvi. Šajos klosteros mūki atturas no gaļas, putnu, piena produktu, zivs, vīna un sviesta lietošanas uzturā, bet ja svētki iekrīt pirmdienā, tad zivs, vīns un sviests var tikt atļauts. Lielā gavēņa pirmā dienā krievu pareizticīgo baznīcā tiek dēvēta par "tīro pirmdienu". Pirmdienā, pēc Svētās Trīsvienības dienas tiek svinēta Svētā Gara diena.
Otrās Lieldienas atzīmē pirmdienā.
Kultūru tradīcijas pirmdienās
Atsevišķās valstīs un kultūrās ar pirmdienu saistās noteikti stereotipi. Piemēram, ebrejiem pirmdiena nav piemērota diena, lai laulātos, jo Dievs pasaules radīšanas laikā, šajā dienā, atšķirībā no pārējām, ne reizi nepateica "labi".
Taizemē dzeltenā krāsa ir tradicionāli saistīta ar pirmdienu.
Daudzās rietumu mūziķi dziesmās pirmdienas ir atspoguļotas kā depresīvas, nemierīgas vai melanholiskas dienas. Piemēram, Mamas & Papas "Monday, Monday" (1966), Carpenters "Rainy Days and Mondays" (1971), Boomtown Rats "I Don’t Like Mondays" (1979) un Bangles "Manic Monday" (1986).
Pirmdiena ir pati populārākā pašnāvību diena un slimības lapa uzsākšanas diena.
Bazilisks (Bizantijas imperators)
Flāvijs Bazilisks (miris 476. vai 477. gadā) bija Austrumromas impērijas imperators no Leo dinastijas, kurš valdīja no līdz 476. gada augustam — īsu laiku, kamēr iepriekšējais imperators Zenons bija spiests pamest Konstantinopoli sacelšanās dēļ.
Tukums
Tukums ir pilsēta Kurzemē, Tukuma novada centrs. Pilsēta atrodas Slocenes upes krastos. Tukuma platība ir 12,9 km2. bija iedzīvotāji. Caur pilsētu iet dzelzceļa līnijas, kas savieno Tukumu ar Jelgavu, Rīgu un Ventspili. Darbojas divas dzelzceļa stacijas — Tukums I un Tukums II, kā arī autoosta. 2019. gadā šajā pilsētā tika pārstrādāta puse no Latvijas riepām. Tā ir otrā lielākā riepu pārstrādes rūpnīca Baltijas valstīs.
Nosaukums
Pilsētas nosaukums cēlies no Baltijas somu valodām: vai nu no Tukku magi (mūsdienu liv), kas skaidrojams kā "pakalnu rinda" vai "kaudžu kalni" vai arī, pēc citas hipotēzes, vietvārds cēlies no līvu vārdiem tutkam maa — "gala zeme".
Vēsture
Vēstures avotos Tukuma (la) vārds pirmo reizi minēts 1253. gada Kursas dalīšanas līgumā. Livonijas ordenis Tukumā pie senā satiksmes ceļa, kas caur tagadējo Jūrmalu savienoja Rīgu ar Kuldīgu un tālāk ar Prūsiju, uzcēla ordeņa pili. Savas stratēģiskās nozīmes dēļ ("Kurzemes vārti") Tukuma pils bija tieši pakļauta Livonijas ordeņa mestram, tajā pastāvīgi uzturējās nedaudz ordeņbrāļu un to izmantoja kā pārtikas un preču noliktavu. 1445. gadā pirmo reizi pie pils pieminēts Tukuma miests.
Pēc Kurzemes un Zemgales hercogistes izveides Tukums kļuva par virspilskunga rezidenci. Pēc tam, kad 1795. gadā Krievijas Impērija anektēja Kurzemes hercogisti, Tukumam piešķīra pilsētas tiesības. 1877. gadā tika atklāta dzelzceļa līnija Rīga - Tukums. 1905. gada revolūcijas laikā pilsētā norisinājās bruņotā sacelšanās, kuras laikā gāja bojā 120 cilvēki.
1990. gada 29. maijā — PSRS sabrukuma laikā — Tukums kļuva par pirmo vietu Latvijas teritorijā, kur tika novākts Ļeņina piemineklis. Kopš 1995. gada pilsētā notiek ikgadējie Tukuma pilsētas svētki.
Izglītība
Tukumā atrodas Latvijas Universitāte s (pirms tam Rīgas Pedagoģijas un izglītības vadības augstskolas) Tukuma filiāle. Pilsētā darbojas arī piecas vispārizglītojošās skolas. No tām viena ir Valsts ģimnāzija (Tukuma Raiņa Valsts ģimnāzija), divas vidusskolas (Tukuma 2. vidusskola un Tukuma 3. vidusskola) un viena vakara un neklātienes skola (Tukuma vakara un neklātienes vidusskola), kā arī divas pamatskolas (Tukuma E.Birznieka-Upīša 1. pamatskola,  un Tukuma internātpamatskola).
Par jaunākajiem tukumniekiem rūpējas 5 pirmskolas izglītības iestādes. Bez šīm izglītības iestādēm šeit darbojas arī Tukuma Mūzikas skola un Tukuma Mākslas skola, kurās skolēni var darboties ārpusskolas nodarbībās. Sporta nodarbības piedāvā Tukuma Sporta skola.
Kultūra
Tukumā darbojās Kultūras nams, kas ir daudzfunkcionāla pašvaldības kultūras institūcija, kuras galvenais mērķis ir nodrošināt kultūras un mākslas pieejamību un mūžizglītību pilsētas un novada iedzīvotājiem. Tas veic saimniecisko un administratīvo darbu, organizē amatiermākslas kolektīvu nodarbības, kā arī īsteno pasākumus un citas kultūras nama aktivitātes, balstoties gan gadiem krātās tradīcijās, gan domājot par pilsētas un kultūras nama attīstību nākotnē.
Tukuma muzejs ir kultūrvides muzejs, kura krājumā ir izcila Latvijas modernās mākslas un historisma laikmeta muižu kungu māju interjera kolekcijas, Tukuma, Engures, Jaunpils, Kandavas novadu kultūrvēstures liecības, tostarp arī šo novadu etnogrāfisko tērpu un tekstīliju kolekcija, kas papildinās galvenokārt dāvinājumu veidā. Muzeja ekspozīcijas, mākslas, vēstures un etnogrāfijas izstādes, izglītojošās programmas, tālākizglītības kursi un kultūras pasākumi, plašais zinātnisko un populārzinātnisko publikāciju klāsts top pētnieciskā darba rezultātā un sadarbībā ar daudziem Latvijas muzejiem un citām pētnieciskajām un atmiņas institūcijām.
Tukuma bibliotēka ir kultūras, izglītības, informācijas iegūšanas un pašizglītošanās vieta. Tā nodrošina informācijas avotu sistematizāciju, kā arī drukāto darbu, elektronisko avotu un citu dokumentu pieejamību iedzīvotājiem. Bibliotēka iedzīvotājiem nodrošina vairāk kā 73 800 drukāto darbu, 90 periodisko izdevumu, bezmaksas pieeju internetam un bibliotēkas veidotajām un abonētajām datubāzēm.
Roberts Šternbergs
Roberts Džefrijs Šternbergs (en; dzimis Ņuarkā, Ņūdžersijas štatā, ASV) ir amerikāņu psihologs un psihometrijas speciālists, vairāku žurnālu redkolēģijas loceklis.
Tukums
Uzņēmējdarbība
Tukuma novadā pēc teritorijas ir izvietotas dažādas uzņēmējdarbības nozares. Divas galvenās rūpniecības teritorijas ir Tukums un Pūre. Pakalpojumu un tirdzniecības zona izvietota Tukuma pilsētā. Lauksaimniecības un mežistrādes teritorijas aptver gandrīz visu pārējo novadu.
Roberts Šternbergs
R. Šternbergs ir absolvējis Jeila Universitāti un Stenforda Universitātes doktorantūru, ir Heidelbergas un Kembridžas Universitāšu biedrs. 2003. gadā tika ievēlēts par Amerikas Psiholoģijas asociācijas prezidentu. No 2005. gada strādā Taftas Universitātē, ir profesors, mūsdienu zinātnes un mākslas psiholoģijas fakultātes dekāns. Pašlaik profesors ir viens no lielākajiem speciālistiem mūsdienu psiholoģijas jomā kreatīvā intelekta, modrības, mīlestības un naida teorijas jautājumos, visbiežāk citējamais zinātnieks pasaules psiholoģijas jautājumos.
R. Šternbergs ir saņēmis vairāku zinātņu biedrību un asociāciju atzinību.
Tukums
Uzņēmējdarbība
Tukuma pilsēta atrodas ērtā vietā arī no loģistikas viedokļa, jo pilsēta atrodas pāris kilometru attālumā no A10 autoceļa (Rīga - Ventspils). Attālums līdz Rīgai – 66 km, Ventspilij – 125 km, Liepājai – 168 km, Jelgavai – 54 km. Pilsētai cauri ved dzelzceļš, pa kuru regulāri kursē pasažieru vilcieni uz Rīgu un Jūrmalu, kā arī notiek kravu pārvadājumi. Cits nozīmīgs infrastruktūras objekts ir lidosta – Jūrmala Airport. Lidosta atrodas aptuveni 5 km no Tukuma robežas.
Roberts Šternbergs
Galvenās R. Šternberga pētnieciskās intereses ir augstākās psihiskās funkcijas, informācija, jaunrade; domāšanas stili; kognitīvā modificēšanās spēja; vadība; mīlestība un naids; mīlestība un karš.
Glorija Svansone
Glorija Meja Džozefīna Svansone (en, dzimusi, mirusi ) bija amerikāņu aktrise, dziedātāja un producente. Vislabāk zināma ar Normas Desmondes atveidojumu filmā "Sanseta bulvāris" (1950), par šo lomu saņēma Zelta globusa balvu.
Roberts Šternbergs
R. Šternbergs ir izstrādājis triangulāro mīlestības teoriju. Sadarbībā ar T. Lubartu ir definējis radošuma investīciju teoriju, kurā ir atspoguļots princips kā radoši cilvēki pārdod savas idejas.
Tukums
Uzņēmējdarbība
Lielākie uzņēmumi Tukumā ir "AS Tukuma piens", "SIA Skonto Plan Ltd", "SIA Skonto būve", "SIA Dekšņi", "SIA CSK Steel", "AS Tukuma straume", "SIA Vītoli AMI" un "SIA Telms".
Glorija Svansone
Viņa bija viena no slavenākajām mēmā kino zvaigznēm, gan kā aktrise, gan — modes ikona, it īpaši Sesila de Milla filmās. Viņa ir filmējusies vairāk kā ducī mēmajās filmās. Izvirzīta 1. Kinoakadēmijas balvai nominācijā "Labākā aktrise galvenajā lomā" par lomu filmā Sadie Thompson (1928). Vēl divas reizes nominēta šai balvai par lomām filmās The Trespasser (1929) un "Sanseta bulvāris" (1950).
Tukums
Sports
Tukumā darbojās Sporta skola, kura dibināta 1954. gadā. Tajā ir 6 profesionālās ievirzes programmas: basketbols, ložu šaušana, vieglatlētika, volejbols, futbols un mākslas vingrošana.
Roberts Šternbergs
R. Šternbergs kā viens no pirmajiem teorētiķiem izteica zinātnisku viedokli par cilvēku mīlestību, ko tagad sauc par Roberta Šternberga "triangulāro teoriju". Šī teorija ļauj loģiski izprast mīlestības visdažādākās formas, apraksta attiecību veidus, pamatojoties uz tādām sastāvdaļām kā intīmā kaisle, lēmums, saistības. R. Šternberga teorija piedāvā vienkāršu izpētes modeli visdažādākajiem attiecību scenārijiem. Mūsdienās tā ir viena no populārākajām koncepcijām, kura izskaidro mīlestības procesus starp cilvēkiem.
Tukums
Sports
Pilsētā ir arī ledus halle ar 58 x 28 m lielu ledus laukumu un tribīnēm ar 820 sēdvietām skatītājiem un tikpat daudz stāvvietām. Ledus laukums atbilst treniņu un sacensību rīkošanas prasībām hokejā un daiļslidošanā. Ikdienā hallē regulāri trenējas „Hokeja klubs Tukums” jaunie hokejisti un daiļslidotāji, kā arī amatieru hokeja komandas, notiek vietējā mēroga hokeja čempionāta spēles, bet darba dienu rīta stundās un nedēļas nogalēs darbojas publiskā slidotava.
Tukumā ir tādi sporta klubi, kā FK Tukums 2000, HK Tukums (hokejs), BK Tukums (basketbols), Tukuma vieglatlētikas klubs un Riteņbraukšanas klubs "KMK".
Ievērojamas personības
Tukumā dzimuši:
NOR
NOR var būt:
Tukums
Sadraudzības pilsētas
Tukumam ir sadraudzības attiecības ar šādām pilsētām:
Gunta Vaičule
Gunta Vaičule (dzimusi Gunta Latiševa-Čudare Rēzeknē) ir Latvijas vieglatlēte, startē sprinta distancēs, īpaši specializējoties 200 m un 400 m disciplīnai. 2017. gada Eiropas U-23 čempione šajā distancē.
Karjera
2011. gada Eiropas jaunatnes olimpiskajā festivālā izcīnījusi 4. vietu 200 m distancē ar rezultātu 24,24 s. Tā paša gada Pasaules čempionātā jauniešiem 100 m izcīnīja 26. vietu, savukārt divreiz garākā distancē — 15. vietu. 2012. gada Pasaules čempionātā junioriem ieņēma 32. vietu 400 m/b distancē. 2013. gada Eiropas U-20 čempionātā uzstādījusi Latvijas rekordu junioriem 400 m distancē (52,76 s). 2014. gada Pasaules čempionātā junioriem izcīnīja 13. vietu 400 m distancē.
Kvalificējās 2014. gada Eiropas čempionātam, kur bija jaunākā sportiste Latvijas komandā.
2015. gada jūlijā Eiropas U-23 čempionātā Tallinā uzrādīja jaunu personisko rekordu 400 m distancē (52,60), kas tomēr nepietika, lai kvalificētos sacensību finālam. Tai pašā mēnesī Somijas pilsētā Joensū uzlaboja personisko rekordu līdz 52,29. 2015. gada augustā Pekinā notiekošajā Pasaules čempionātā G. Latiševa-Čudare ar jaunu personisko rekordu (52,17 s, arī uzstādīts Latvijas junioru (U-23) rekords) izcīnīja 30. vietu.
2017. gada jūnijā Valsts Prezidenta kausa izcīņā Valmierā G. Latiševa-Čudare uzvarēja 200 m distancē ar jaunu personisko rekordu 23,50 sekundes. 2017. gada Eiropas U-23 čempionātā Bidgoščā Gunta Latiševa-Čudare kļuva par čempioni ar rezultātu 52,00 s (pirms tam pusfinālā viņa bija uzstādījusi jaunu personisko rekordu 51,80 s). Jūlijā Latvijas čempionātā Ogrē uzstādīja arī jaunu personisko rekordu 100 m sprinta distancē — 11,53 s, kas deva zelta medaļu, apsteidzot Sindiju Bukšu.
G. Latiševa-Čudare startēja arī 2017. gada Pasaules čempionātā pieaugušajiem Londonā. Ar jaunu personisko rekordu 51,37 sekundes viņa kvalificējās sacensību pusfinālam (iepriekšējais rekords labots par 0,43 sekundēm; šis ir otrais ātrākais skrējiens Latvijas vieglatlētikas vēsturē aiz Vinetas Ikaunieces 1988. gadā). Viņa nekvalificējās finālskrējienam, ieņemot 12. vietu kopvērtējumā (rezultāts pusfinālā 51,57 s), kas bija augstākā vieta no Eiropas sportistēm 400 m distancē, kā arī otrā augstākā vieta starp Latvijas sportistiem šajā čempionātā.
Augustā G. Latiševa-Čudare piedalījās Universiādē Taipejā, kur startēja 200 m skrējienā, sasniedza finālu un tajā ar jaunu personisko rekordu (23,15 s) ieguva sudraba medaļu.
2019. gada Eiropas čempionātā telpās Glāzgovā 400 m distances priekšskrējienā pārspēja 43 gadus veco valsts rekordu telpās (52,66 s), kas iepriekš piederēja Intai Kļimovičai (52,8 s). G. Vaičule piedalījās 2019. gada Pasaules čempionātā Dohā, kur ieņēma 30. vietu kopvērtējumā 200 m distancē.
Pēc bērna piedzimšanas 2020. gadā G. Vaičule 2021. gadā atgriezās profesionālajā sportā. 2022. gada Pasaules čempionātā ASV pilsētā Jūdžīnā G. Vaičule startēja 400 m distancē, kur ar rezultātu 52,21 s ieņēma 25. vietu. 2022. gada Eiropas čempionātā Minhenē 400 m pusfinālā laboja personisko rekordu, veicot distanci 51,25 sekundēs, un kopvērtējumā ieņēma desmito vietu.
Privātā dzīve
Gunta ārpus sporta nodarbojas ar tautas dejām, ar Rēzeknes deju kolektīvu "Dziga" piedaloties XXVI Vispārējos latviešu Dziesmu un XVI Deju svētkos.
2018. gada 28. septembrī salaulājusies ar lauksaimnieku Mārtiņu Vaičuli. 2020. gadā ģimenē piedzima meita.
2019. gada martā absolvēja Rēzeknes Tehnoloģiju akadēmiju, iegūstot maģistra grādu tiesību zinātnēs un juristes kvalifikāciju.
Latvijas augstskolu reitingi
Latvijas augstskolu reitingi ir Latvijas augstākās izglītības iestāžu sarindošana pēc dažādiem akadēmiskajiem kritērijiem. Reitings nav vienīgais augstskolu kvalitātes mērs.
Starptautiskie reitingi
Kopš 2013. gada QS pasaules universitāšu reitingā atrodas Latvijas Universitāte (LU), kas 2020. studiju gadā bija 801.-1000. pozīcijā, bet vēlāk iekļautā Rīgas Tehniskā universitāte bija 701.-750. pozīcijā un Rīgas Stradiņa universitāte bija 801.-1000. pozīcijā Savukārt tā sauktajā pasaules universitāšu webometrics reitinga 2016. gada izdevumā LU bija ierindota 902. vietā, Rīgas Tehniskā universitāte (RTU) 1657. vietā, Latvijas Lauksaimniecības universitāte 3158. vietā, bet Rīgas Stradiņa universitāte — 3398. vietā.
EECA reitings
2021. gada QS Austrumeiropas un Centrālāzijas (Emerging Europe and Central Asia, EECA) universitāšu reitingā LU ir 41. vietā, RTU ieņem 57. vietu, bet RSU — 121. vietu. Tartu Universitāte šajā reitingā ir 2. vietā, Viļņas Universitāte 20. vietā, Tallinas Tehnoloģiju Universitāte 31. vietā, Viļņas Ģedimina Tehniskā Universitāte 38. vietā, Kauņas Tehnoloģiju Universitāte 50. vietā, Vītauta Dižā Universitāte 65. vietā, Tallinas Universitāte — 71. vietā. Novērtējumā tika ņemti vērā deviņi kritēriji: akadēmiskā reputācija (30%), darbadevēju reputācija (20%), docētāju/studentu attiecība (15%), Scopus publikāciju skaits uz vienu docētāju (10%), webometrics reitings (10%), docētāju īpatsvars var doktora (PhD) grādu (5%), citēšanas skaits uz publikāciju (5%), ārzemju docētāju (2,5%) un ārzemju studentu (2,5%) īpatsvars.
Webometrics reitings
Pasaules universitāšu vebometriskais reitings (Webometrics Ranking of World Universities) ir Spānijas zinātniskās pētniecības grupas Cybermetrics Lab veidots reitings, kas kopš 2004. gada divas reizes gadā atjauno pasaules universitāšu reitingu. Saraksta veidošana balstās uz internetā pieejamās informācijas kompleksu analīzi (Presence Rank, Impact Rank, Openness Rank, Excellence Rank).
LU veidotais Latvijas augstskolu reitings
Kopš 2008. gada Latvijas Universitāte sāka veidot Latvijas augstskolu reitingu.
Reitings vairākkārt saņēma kritiku, pārsvarā no citu augstskolu pārstāvju puses. Pirmo 2008. gada reitingu kritizēja Rīgas Ekonomikas augstskolas docents Vjačeslavs Dombrovskis.
"Latvijas Avīzes" augstskolu reitings
Arī laikraksts "Latvijas Avīze" katru gadu publicē savu augstskolu reitingu. Reitinga veidošanā izmantoti statistikas dati, ko augstskolas pašas iesniegušas Izglītības un zinātnes ministrijai par studentu, pasniedzēju, absolventu skaitu u. tml. Publikāciju skaita aprēķināšanai izmantoti tikai dati no prestižākās un apjomīgākās zinātnisko publikāciju datu bāzes “Web of Science” sadaļas “TM Core Collection”. Reitingā vērā ņemtas vien tā sauktās vērtīgākās publikācijas – Articles un Proceedings papers.
Reitingā netiek iekļauta Ekonomikas un kultūras augstskola un Latvijas Kristīgā akadēmija. Latvijas Nacionālā aizsardzības akadēmija 2014. gadā izteica pretenzijas pret iekļaušanu reitingā, tādēļ dati par šo augstskolu netika apkopoti.
Maskavas latviešu teātris "Skatuve"
Maskavas latviešu Valsts teātris "Skatuve"sākotnēji, no 1919. līdz 1932. gadam, bija teātra studija, no 1932. līdz 1937. gadam — valsts teātris.
Endorfīni
Endorfīni ("endogēnie morfīni") ir opioīdu peptīdi, kas darbojas kā neiromediatori. Tie izstrādājas neironos sporta un citu fizisku aktivitāšu laikā, satraukumā, sāpēs, asu ēdienu ēšanā, mīlestībā un orgasmā. Līdzīgi kā citas opioīdu grupas narkotiskās vielas, piemēram, morfīns, endorfīnu nonākšana smadzenēs rada analgēziju, labsajūtu, arī eiforiju un nomierinošu efektu.
Maskavas latviešu teātris "Skatuve"
Likvidēts 1938. gadā pēc tam, kad padomju režīms, NKVD "nacionālo operāciju" ietvaros īstenojot "Latviešu operāciju", visus teātra darbiniekus — gan radošo personālu, gan tehniskos darbiniekus, ieskaitot garderobistes — apcietināja un nošāva Butovas masu kapos.
Endorfīni
Endorfīnus pārsvarā saista ar fiziskām aktivitātēm. Pastiprināts endorfīnu daudzums rodas sportojot: peldot, skrienot, braucot ar velosipēdu. Tāpēc dažkārt depresīviem cilvēkiem vai cilvēkiem, kas cieš un ārstējas no tabakas vai alkohola atkarībām, iesaka nodarboties katru dienu ar sportu vismaz 30 minūtes, lai būtiski palielinātu endorfīnu izdalīšanos.
Maskavas latviešu teātris "Skatuve"
Starp aktieriem pazīstamākā ir Eiropas slavu ieguvusī Marija Leiko, kas, tiesa, ansamblim pievienojās tikai tā pēdējā sezonā. Teātra ēka atradās Maskavā Strastnoj bulvārī (Страстной бульвар) 8, kur kopš 1924.gada mitinājās latviešu kultūras un izglītības biedrība "Prometejs".
Endorfīni
Interesanta ir endorfīnu loma labsajūtas radīšanā sāpju, briesmu un stresa apstākļos. Kad nervu impulsi sasniedz muguras smadzenes, endorfīni novērš to, ka nervu šūnas izdala vēl vairāk sāpju signālu. Tūlīt pēc ievainojuma endorfīni ļauj dzīvniekiem izjust pastiprinātu varu un kontroli, kas stimulē izturību aktivitātēs (piemēram, cīņā ar citu dzīvnieku) ilgā laika posmā. Endorfīnu izdales radītā labsajūta tiek bieži saistīta arī ar tādām cilvēku veiktām populārām aktivitātēm kā paškaitējumu, sadomazohismu, pārgalvību un piedalīšanos ekstrēmos sporta veidos.
Maskavas latviešu teātris "Skatuve"
2002.gadā Maskavas latviešu kultūras biedrības mēģināja uzstādīt piemiņas plāksni pie bijušās teātra ēkas, bet tās centieni nevainagojās ar panākumiem, jo Krievijas galvaspilsētas varasiestādes to izdarīt nebija ļāvušas. 2019. gadā pēc Latvijas vēstniecības Krievijā centieniem izdevās panākt Maskavas domes atbalstu teātra piemiņas iemūžināšanai. 2020. gada 6. martā Latvijas Republikas ārkārtējais un pilnvarotais vēstnieks Krievijas Federācijā Māris Riekstiņš kopā ar Maskavas domes pārstāvjiem svinīgā ceremonijā atklāja piemiņas plāksni latviešu Valsts teātrim "Skatuve" pie ēkas Strastnoj bulvārī 8.
Endorfīni
Daži pārtikas produkti, piemēram, šokolāde un čili pipari, arī var izraisīt endorfīnu sekrēciju. Jo asāks čili, jo vairāk endorfīna izdalās. Pēc šokolādes apēšanas ķermenī izdalās endorfīni - tas izskaidro daudzu cilvēku tieksmi pēc šokolādes stresa situācijās, kā arī nomierinošās sajūtas, ko daudzi saista ar šo produktu.
Maskavas latviešu teātris "Skatuve"
Piemiņas plāksni projektēja mākslinieks Jānis Strupulis.
== Teātra darbinieku saraksts ==
1979. gada NHL drafts
1979. gada NHL drafts bija 17. NHL drafts, kurš notika 1979. gada 9. augustā Monreālā.
Starptautiskā Basketbola federācija
Starptautiskā Basketbola federācija (franču: Fédération Internationale de Basketball), plašāk pazīstama pēc akronīma FIBA, ir galvenā par basketbolu atbildīgā organizācija pasaulē.
FIBA tika dibināta 1932. gadā Ženēvā kā Starptautiskā Basketbola amatieru federācija. Organizāciju dibināja astoņas valstis: Argentīna, Čehoslovākija, Grieķija, Itālija, Latvija, Portugāle, Rumānija un Šveice. Divus gadus pēc dibināšanas to oficiāli atzina arī Starptautiskā Olimpiskā komiteja. 1989. gadā, kad FIBA atļāva savos turnīros piedalīties profesionāļiem, piemēram, NBA basketbolistiem, organizācija nomainīja savu nosaukumu uz tagadējo.
Kopš 1950. gada FIBA rīko Pasaules čempionātu vīriešiem, bet kopš 1953. gada - čempionātu sievietēm. Abi šie turnīri tiek rīkoti reizi četros gados. Šobrīd FIBA locekles ir 213 nacionālās federācijas, kas ir sadalītas 5 kontinentālajās zonās: Amerikā, Āfrikā, Āzijā, Eiropā un Okeānijā.
FIBA nosaka starptautiskos basketbola noteikumus, nosaka ekipējuma specifiku, regulē spēlētāju pārejas starp dažādu valstu klubiem, kā arī kontrolē starptautisko basketbola tiesnešu darbību.
Misiņš
Misiņš (no de) ir plaši izmantots sakausējums, kura sastāvā ir varš un cinks. Kā piedeva tiek izmantots arī alumīnijs, dzelzs, mangāns, niķelis, svins un daži citi metāli. Labi pakļaujas apstrādei.
ALA (nozīmju atdalīšana)
ALA var būt:
Maiņkondensators
Maiņkondensators ir kondensators, kura elektriskā kapacitāte ir mehāniski maināma samērā lielās robežās.
Visbiežāk lieto maiņkondensatorus, kuri sastāv no divām paralēli novietotu pusapaļu metāla plašu grupām (kondensatora klājumiem), kuras pārvietojas attiecībā viena pret otru, mainot savstarpējās pārklāšanās laukumu un līdz ar to maiņkondensatora kapacitāti. Viena grupa mēdz būt nekustīgi nostiprināta un to dēvē par statoru, bet otra rotē attiecībā pret pirmo un to sauc par rotoru. Kā dielektriķi starp platēm parasti izmanto gaisu, retāk plastmasas plēvi.
Radiouztvērējos un raidītājos bieži izmanto maiņkondensatorus ar divām vai vairākām sekcijām uz kopīgas ass.
Maiņkondensatorus galvenokārt izmanto rezonanses svārstību kontūru frekvences pārskaņošanai, antenu salāgošanai, kā arī automātikas ķēdēs un citur.
Ārējās saites
Capacitor
OM
OM var būt:
Kredītreitings
Kredītreitings ir privātpersonas, uzņēmuma, reģiona vai valsts kredītspēju novērtējums. Kredītreitingus sastāda, vadoties pēc augstākminēto tirgus dalībnieku iepriekšējās un pašreizējās finansu vēstures, kā arī, izvērtējot to īpašumus un finansiālās saistības (parādus). Šī novērtējuma pamatmērķis ir ļaut saprast potenciālajiem kreditoriem un investoriem laicīgas finansiālo saistību nokārtošanas iespējas. Pēdējā laikā ir paplašinājusies arī kredītreitingu lietošanas vide: tos izmanto jauno apdrošināšanas iemaksu aprēķiniem, īres nomas aprēķiniem, kā arī vakanču izskatīšanas procesā palīdz izvērtēt kandidātu īpašības.
PK
PK var būt:
Igaunijas Brīvdabas muzejs
Igaunijas brīvdabas muzejs (et) ir etnogrāfijas muzejs, kurā atrodas dabisku izmēru dažādas 18. un 19. gadsimta celtnes — Igaunijas tautas arhitektūras paraugi. Tajā aplūkojams gan zvejnieku, gan zemkopju ciems, jaunsaimnieka sēta, baznīca, krogs, skolas ēka, vairākas dzirnavas un ugunsdzēsēju stacija. muzeja platība ir 79 hektāri, tajā ir 72 atsevišķas ēkas no visiem Igaunijas etnogrāfiskajiem novadiem — Ziemeļigaunijas, Rietumigaunijas un Dienvidigaunijas. Muzejs veido pārskatu par igauņu tautas celtniecību un sadzīvi pēdējo divu gadsimtu laikā. Muzejs dibināts 1957. gadā, bet apmeklētājiem atvērts 1964. gadā. Muzejs atrodas Tallinā, Vabaõhumuuseumi tee 12.
Anēmija
Anēmija (el (anaimía) — 'asins trūkums') jeb mazasinība ir stāvoklis, kuram raksturīgs samazināts eritrocītu un/vai hemoglobīna daudzums asinīs. Normāls hemoglobīna daudzums katram indivīdam ir atkarīgs no dzimuma, vecuma, atrašanās vietas (augstuma virs jūras līmeņa). Anēmija ir slimības simptoms, tādēļ jebkuras anēmijas sekmīgas ārstēšanas pamatā ir anēmijas cēloņa noskaidrošana. Tās cēloņi var būt dzelzs trūkums organismā, endoparazīti, liels asins zudums vai kāda iedzimta slimība.
Klīniskās izpausmes
Anēmijas gadījumā ir samazināta asins spēja pārnest skābekli, tādēļ kopējās izpausmes saistītas ar audu hipoksiju. Slimniekiem var rasties sūdzības par vājumu, nespēku, nogurumu, grūtībām koncentrēties, galvassāpēm, reiboņiem, elpas trūkumu. Smagas anēmijas gadījumā ir iesaistīti kompensatori mehānismi, tādēļ paātrinās sirdsdarbība. Ādas asinsvadu sašaurināšanās dēļ āda un redzamās gļotādas kļūst bālas.
Ja anēmija veidojas strauji (piemēram, akūts asins zudums), tad klīniska aina ir spilgta, ar asinsspiediena krišanos, rodas paātrināta sirdsdarbība, paātrināta elpošana, hipovolēmiskais šoks.
Ja anēmija veidojas ilgstoši, klīniskā aina veidojas ļoti lēni, pakāpeniski, simptomi ir mazāk izteikti.
Klasifikācija
Anēmiju klasifikācijai parasti izmanto divus principus — pēc patofizioloģiskajiem mehānismiem un pēc eritrocītu lieluma. Normocitāru anēmiju var novērot pie akūta asins zuduma, aplastiskas anēmijas, hroniskas nieru mazspējas, hemolītiskas anēmijas. Mikrocitāras anēmijas tipisks piemērs ir dzelzs deficīta anēmija. Makrocitāru anēmiju novēro pie B12 vitamīna deficīta, folskābes deficīta, aknu slimību gadījumos.
Futbols 2012. gada vasaras olimpiskajās spēlēs — vīriešu turnīrs
Futbola turnīrs vīriešiem tika aizvadīts no  līdz. Turnīrā piedalījās 16 izlases.
Džemma Skulme
Džemma Lija Skulme (dzimusi Rīgā, mirusi ) bija latviešu gleznotāja, politiķe, sabiedriskā aktīviste. Viena no nozīmīgākajām un aktīvākajām padomju laika Latvijas kultūras dzīves veidotājām. Māksliniece veicinājusi Trešās atmodas kustību. Džemmai Skulmei ir nepārvērtējama loma 20. gadsimta otrās puses Latvijas mākslas attīstībā un sabiedriskajā dzīvē.
78. Kinoakadēmijas balva
78. Kinoakadēmijas balvas tika pasniegtas Kodak teātrī, Holivudā, ASV. Balvu pasniegšanu vadīja Džons Stjuarts.
Nominācijas 31. janvārī paziņoja Kino mākslas un zinātnes akadēmijas prezidents Sids Geniss un aktrise Mira Sorvino. Visvairāk nominācijas — astoņas — saņēma filma "Kuprainais kalns". Visvairāk balvu saņēma filmas "Kuprainais kalns", "Sadursme", "Karalis Kongs" un "Geišas atmiņas".
Džemma Skulme
2019. gadā Džemma Skulme saņēma Purvīša balvu par mūža ieguldījumu.
Biogrāfija
Džemma Skulme dzimusi Rīgā 1925. gada 20. septembrī gleznotāja Oto Skulmes un tēlnieces Martas Skulmes ģimenē. Glezniecību apguvusi Latvijas Mākslas akadēmijas glezniecības nodaļā (beigusi 1949) un Repina mākslas institūtā (beigusi 1955). Strādājusi par dekoratoru palīgu Dailes un Valsts Leļļu teātrī. Ir Mākslinieku savienības biedre no 1956. gada, bijusi tās valdes priekšsēdētāja vietas izpildītāja (1977—1982) un priekšsēdētāja (1982—1992). 1976. gadā atzīta par Latvijas PSR Tautas mākslinieci. No 1993. gada ir Jaunrades fonda prezidente. Latvijas Zinātņu akadēmija māksliniecei piešķīrusi Goda locekles nosaukumu (1992), ir Latvijas Mākslas akadēmijas Goda doktore (1998). Latvijas Mākslas Augstskolu asociācija, novērtējot gleznotājas darbu, piešķīrusi Dr. honoris causa grādu par izcilu ieguldījumu Latvijas kultūrā. Džemma Skulme saņēmusi "Autortiesību bezgalības balvu 2017" par personālizstādes "Krāsas garša" darbu demonstrēšanu televīzijā; par gleznu "Skice Ojāra Ābola portretam", "Mēs", "Studija ar Ojāru Ābolu", "Pie galda", "Divi", "Sēdošā", "Rīts", "Kārtis", "Atgriešanās" un "Antīks motīvs" reproducēšanu izstāžu katalogā "Džemma Skulme. Ojārs Ābols. Klīga. Klātbūtne"; par gleznu "Tautumeita" un "Abstrakta kompozīcija" tālākpārdošanu izsolēs; par darbu publiskošanu internetā un retranslēšanu Francijā un Vācijā.
Džemma Skulme bijusi precējusies ar aktieri Artūru Dimiteru (1947—1953) un gleznotāju Ojāru Ābolu (no 1953), ir divi bērni — dēls plakātists Juris Dimiters (1947; mazdēls Arturs Dimiters) un meita gleznotāja Marta Skulme (1962; mazdēls Jānis Skulme).
Pēc gūžas operācijas māksliniece pārvietojās ar grūtībām. 2019. gada 8. jūlijā sekoja kritiens un gūžas locītavas lūzums. Vēlreiz Dž. Skulme slimnīcā nonāca 21. augustā, kad savās mājās, zaudējot līdzsvaru, krita un guva traumu, un piedzīvoja jau otro operāciju ar mazliet vairāk nekā mēneša starpību.
Mirusi 2019. gada 9. novembrī.
Politiskā darbība
Džemma Skulme bijusi sabiedriski aktīva jau padomju laikā, bijusi arī LPSR Augstākās Padomes deputāte.
Nozīmīga ir Džemmas Skulmes darbība Atmodas laikā. 1988. gadā viņa bija Latvijas Tautas frontes veidotāju skaitā un 1989. gadā kā LTF pārstāve ievēlēta PSRS Tautas deputātu kongresā. Pēc Latvijas neatkarības atgūšanas politikā nav darbojusies, tomēr 1998. gadā Džemma Skulme bija Andra Šķēles veidotās Tautas partijas dibināšanas manifesta parakstītāju skaitā.
Mākslinieciskā darbība
Džemma Skulme, alegoriski attēlojot pagātni un tagadni, runā par savas un visas tautas likteni, izcelsmi un pēctecību. Mākslinieces darbus raksturo monumentalitāte un vērienīgums formā un saturā. Darbojas monumentālajā glezniecībā, grāmatu un plakātu mākslā, ir rakstu un apceru autore. Darbi veidoti lielākoties eļļas, akrila un akvareļa tehnikās. Mākslinieces radīto darbu tēli — mātes, pūrs, tautasdziesmas, kariatīdes, strēlnieki tiek tuvināti simbolam ar filozofisku vispārinājumu.
Izstādes
Izstādēs piedalījās kopš 1949. gada. Ir bijušas daudzas personālās, grupu un dzimtas izstādes.
Personālizstādes
Māksliniece sarīkojusi personālizstādes Rīgā (1968, 1985, 1992, 1994, 1995); Šveicē un Milānā (1971); Viļņā (1976); Kalē (Francija, kopā ar O. Ābolu); Fredrikstādē (Norvēģija, 1994, 1995); Cēsīs (1996); Kijevā (1997), arī galerijās Vācijā, Austrijā, Kanādā un ASV.
Skulmju dzimtas izstādes
Tikušas organizētas dzimtas izstādes Rietumberlīnē (1981); Pitsburgā (ASV, 1986); Bergamo (Itālija, 1987) un Rīgā (1998—1999).
Grupu izstādes
Regulāri piedalījusies grupu izstādēs Latvijā, Itālijā, Zviedrijā, Vācijā (Starptautiskais mākslas gadatirgus, 1991), ASV (Starptautiska mākslas izstāde Art Expo Čikāgā, 1984). Grupu izstādes norisinājušās arī Ņujorkā (1989), Minhenē, Bonnā, Pitsburgā (1993).
Darbi
Mākslinieces darbi atrodas Latvijas Valsts Mākslas muzeja, Zimmerly Mākslas muzeja (ASV), Tretjakova galerijas (Krievija) kolekcijā. Viņas darbi atrodas arī personu privātkolekcijās, kuru vidū ir minami Krievijas prezidents un Dānijas karaliene.
Veltījums māksliniecei
1986. gadā tika uzņemta Rīgas Kinostudijā dokumentālā filma "Džemma", veltīta māksliniecei. Tās režisore — Laima Žurgina.
PW
PW var būt:
Viestura ordenis
Viestura ordenis ir Latvijas valsts militārs ordenis no 1938. līdz 1940. gadam un no 2004. gada. Tas veltīts senās patstāvīgās Latvijas varenības piemiņai. Ordeņu metu izstrādāja Herberts Mangolds, un tam bija divi veidi. Abu ordeņa veidu pamatā ir balti emaljēts krusts, kura galos ir trīs sarkani apļi. Šo krustu 45 grādu leņķī šķērso vai nu otrs balti emaljēts krusts (šāda veida ordeni piešķīra personām, kas nav kara dalībnieki), vai arī sakrustoti šķēpi (šāda veida ordeni pasniedz kara dalībniekiem). Abu veidu ordeņu centrā ir balti emaljēts medaljons ar sarkaniem burtiem VR (no Vesthardus Rex jeb valdnieks Viesturs). Ordeņa reversā lasāma ordeņa devīze "Confortamini et pugnate" un gada skaitlis 1219, kad sākās zemgaļu cīņas pret vācu iebrucējiem.
Ordeni piešķir par militāriem nopelniem, nopelniem cīņā par neatkarību, drošības un sabiedriskās kārtības nodrošināšanā, robežu aizsardzībā, bruņoto spēku veidošanā, valstiskas apziņas veidošanā pilsoņos. Tā devīze ir: "Esiet stipri un cīnieties!". Pastāv arī ordeņa Goda zīme.
Ordeņa šķiras
Viestura ordenis tiek iedalīts piecās šķirās:
Viestura ordeņa Goda zīmes:
Konstantinopole
Vēsture
Konstantīns I pēc kļūšanas par vienīgo imperatoru 330. gadā pārcēla Romas impērijas galvaspilsētu uz seno grieķu Bizantijas pilsētu Trāķijas (Eiropas) provincē, ko nosauca par Jauno Romu (Nova Roma) Tomēr tautā jauno pilsētu sāka dēvēt imperatora vārdā par Konstantinopoli un vēl Konstantīna dzīves laikā šo nosaukumu sāka izmantot arī oficiālā līmenī.
Progress M-08M
Progress M-08M (Прогресс М-08М) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). To palaida.
Krava
Kopējā kravas masa starta brīdī bija 2572 kg. Īpašajās tvertnēs ietilpa degviela pašam kuģim (870 kg) un stacijas dzinējsistēmai (250 kg), skābeklis (50 kg), ūdens (272 kg). Hermētiskajā kravas telpā (pavisam 1130 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 324 kg amerikāņu segmentam.
Lidojuma gaita
Saslēgšanās ar SKS notika 30. oktobrī 16:35:40 UTC. Sākotnēji tuvošanās tika veikta automātiskā režīmā. Noslēdzošajā etapā, 10 m no stacijas, radās tehniskas problēmas. Tālāku transportkuģa vadību pārņēma Aleksandrs Kaleri, kurš manuālā režīmā veica Progress M-08M saslēgšanos pie Pirs moduļa. Speciāli izveidota komisija nāca pie slēdziena, ka problēma radusies Kurs sistēmas traucējumu dēļ. Secināts, ka pie moduļa Pirs augstfrekvences antenas nav bijušas pareizi pieslēgtas. Tās bez problēmām pielietotas agrāk, bet šoreiz pirmoreiz tika izmantota sistēma ar četriem saslēgšanās portiem.
00:42:43 UTC Progress M-08M atvienojās no stacijas. 05:16:44 UTC tika iedarbināts kuģa galvenais dzinējs bremzēšanas manevra veikšanai, kas ilga 155 sekundes. Pēc tam transportkuģis nogāja no orbītas un sadega. Aptuveni 06:07:03 kosmiskā aparāta nesadegušās daļas iekrita Klusā okeāna dienvidu daļā vietā ar koordinātām 51° 18' dienvidu platuma 135° 54' rietumu garuma. Atšķirībā no citiem pēdejiem Progress, ar šo kosmosa kuģi netika veikti zinātniskie eksperimenti, un tas beidza darbību tajā pašā dienā, kad atvienojās no SKS.
Savurmohila
Savurmohila (uk, ru) ir paugurs Ukrainas austrumos, viena no Doņecas skrausta augstākajām virsotnēm. Izvietojies Luhanskas apgabala dienvidos netālu no Luhanskas apgabala, Doneckas apgabala un Krievijas robežu trijpunkta. Virsotnē 1967. gadā izbūvēts Otrā pasaules kara piemiņas memoriāls.
Savurmohila ir erodēts Doņecas skrausta atzars, lielākoties veidots no smilšakmens, sastopamas arī kalnu kristāla drūzas. Paugura maksimālais augstums ir 277,9 m vjl. Virsotnē 2. gadu tūkstotī p.m.ē. uzbērts 4 m augsts kurgāns 32 m diametrā. Apkārtnes līdzenā reljefa dēļ paugurs redzams no 30—40 km attāluma; no tā virsotnes skaidrā laikā var redzēt 90 km attālu esošo Azovas jūru.
Paugura nosaukums, domājams, cēlies no tjurku sauyr — ‘zirga mugura’, vai arī no sarmatu (savromatu) cilts nosaukuma. Arheoloģiski kurgāns pirmoreiz pētīts 1864. gadā. Zem kurgāna atrodas guļbūvju laikmeta kultūras akmens apbedījumu kamera, kas pētīta 1960. gados.
Savurmohila ir militārā ziņā dominējoša virsotne pār plašu apkārtni un ap to norisinājušās sīvas kaujas gan Otrajā pasaules kara laikā, gan arī 2014. gada Ukrainas antiteroristiskās operācijas laikā pret Krievijas atbalstītajiem separātistu grupējumiem par Ukrainas—Krievijas robežas kontroli.
Pāvels Bermonts
Pāvels Bermonts-Avalovs (ru, de, dzimis Tbilisi, miris , pēc citiem datiem 1966. vai 1974. gadā Ņujorkā) bija krievu militārpersona, monarhists un Krievijas impērijas nedalāmības piekritējs. Krievijas impērijas Usūrijas kazaku karaspēka virsnieks Pirmā pasaules kara laikā, Krievijas Rietumu brīvprātīgo armijas virspavēlnieks 1919. gadā.
Dzīvesgājums
Dzimis kā Pinčus Bērmans 1877. gadā Tbilisi, par viņa izcelsmi ir izteiktas dažādas versijas. Viena no tām vēstī, ka viņa tēvs Rafals Bērmans (vai Bermonts) bija karaīms (jūdaisma paveida pārstāvis), bet māte — gruzīniete. Viņu adoptēja gruzīnu kņazs Mihails Avališvili, no kura uzvārda viņš vēlāk izveidoja sava uzvārda krievisko versiju — Avalovs. Ieguvis muzikālu izglītību, bet 1900. gadā iestājās karadienestā, 1906. gadā piedalījās Krievu—japāņu karā, paaugstināts par virsnieku. 1906. gadā bija Usūrijas (Aizbaikāla) kazaku orķestra diriģents Tālajos Austrumos. Kazaku karaspēkā 1914. gadā ieguva kapteiņa pakāpi un piedalījās Pirmajā pasaules karā 2. Kaukāza, vēlāk 31. armijas korpusā.
Pēc Brestļitovskas miera līguma noslēgšanas uzturējās Vācijas karaspēka okupētajā Ukrainā, kur viņu apcietināja ukraiņu nacionālisti. Pēc atbrīvošanas devās uz Vāciju, kur 1919. gada 8. februārī Zalcvēdeles krievu kara gūstekņu nometnē sāka formēt savu karaspēka vienību cīņai ar boļševikiem, tika paaugstināts par pulkvedi.
1919. gada 12. jūnijā Bermonts ar savu karaspēka vienību ieradās Jelgavā. Pēc sakāves Cēsu kaujās un Strazdumuižas līguma nosacījumiem vācu un krievu karaspēka vienībām bija jāatstāj Latvija, tomēr 5. septembrī viņš sevi pasludināja par Rietumkrievijas Brīvprātīgo armijas virspavēlnieku.
Britu politiskās misijas vadītājs Stīvens Talents 1919. gada 29. augustā par Bermontu rakstīja: "Šis vīrs ir dzimis kaukāzietis, taču ar jauktām asinīm, iespējams, daļēji ebreju. Viņš ir piedzīvojumu meklētājs, acīmredzami cieš no lielummānijas, ir ļoti teatrāls un, šķiet, nākotnē redz sevi kā iespējamo Krievijas caru. [..] Pēdējā laikā viņš ļoti atklāti draudzējas ar vāciešiem Jelgavā, organizējot ekstravagantas izklaides un bieži smagi dzerot. Tiek runāts, ka vāciski viņš prot ļoti maz, taču tam esot dažas frāzes, galvenā no kurām ir “Deutschland über alles”, ko viņš lieto vāciešu priekšā, īpaši dzeršanas laikā." 26. septembrī viņš noslēdza slepenu līgumu ar Rīdigeru fon der Golcu par vācu daļu iekļaušanu Rietumarmijas sastāvā, lai kopā ar Dzelzsdivīzijas daļām cīnītos pret Latvijas Pagaidu valdības un Lietuvas armijām. 6. oktobrī Bermonts deva pavēli ieņemt Rīgu un 9. oktobrī sevi pasludināja par kņazu Avalovu. Pēc Rietumkrievijas armijas sagrāves viņš emigrēja uz Vāciju, pēc Hitlera nākšanas pie varas tika izraidīts un 1936. gadā caur Serbiju devās uz Ņujorku ASV, kur arī aizvadīja atlikušo dzīves daļu.
Susējas pagasts
Susējas pagasts bija viena no Ilūkstes apriņķa pašvaldībām tā ziemeļrietumos. Robežojās ar Ilūkstes apriņķa Aknīstes, Gārsenes un Asares pagastiem, kā arī Jēkabpils apriņķa Zasas un Slates pagastiem. Pagasta valde atradās Susējā.
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1945. gada 1. augustā pagastā izveidoja Aizpores un Susējas ciema padomes. Pagastu likvidēja 1949. gada 31. decembrī, ciemus iekļaujot Aknīstes rajonā. Susējas ciems likvidēts 1957. gada 7. janvārī. Tā teritorijas daļa pievienota toreizējam Aknīstes strādnieku ciematam, daļa Asares, daļa Slates ciemam. Mūsdienās Susējas pagasta teritorija iekļauta Jēkabpils novada Aknīstes, Asares un Rubenes pagastos.
Talejas iela
Talejas iela ir iela Rīgā, Ziemeļu rajonā, Čiekurkalna apkaimē. 2014. gada 17. aprīlī Talejas ielā 1 atklāja Valsts ieņēmumu dienesta ēku kompleksu.
Sifiliss
Sifiliss (la) ir seksuāli transmisīvā slimība, kuras izraisītājs ir baktērijas bālās treponēmas (Treponema pallidum) pasuga pallidum. Slimības pazīmes un simptomi atšķiras pēc tā, kura no četrām sifilisa stadijām pastāv. Slimība primārā stadijā izpaužas kā cietais šankrs (ulcum durum) izraisītāja iekļūšanas vietā. Dzemdes kakls ir otrā biežākā (pēc vulvas) šankra lokalizācijas vieta sievietēm. Sifilisa sekundārajai stadijai raksturīgi izsitumi uz ādas, piemēram, uz plaukstas un pēdām, kā arī var parādīties veidojumi, kas pēc izskata atgādina kārpas un palielinās zemādas limfmezgli. Latentajā stadijā simptomi nav vispār vai tie nav izteikti; šī stadija var ilgt pat gadiem. Visbeidzot terciārajai stadijai raksturīgi neatgriezeniski bojājumi iekšējiem orgāniem, var rasties problēmas ar sirdi un nervu sistēmu.
Sifiliss galvenokārt izplatās caur seksuālajām aktivitātēm. Grūtniecības laikā slimība var pāriet arī no mātes uz bērnu, kas zināms kā kongenitālais sifiliss. Sifilisa izraisītājs bālā treponēma var radīt arī tādas slimības kā pintu, bedzeli (nevenerisko endēmisko sifilisu) un frambēziju. Šīs pēdējās trīs nosauktās slimības nav tipiskas seksuāli transmisīvās slimības. Slimības diagnozi parasti uzstāda, veicot asins testu, bet to var konstatēt arī ar citām metodēm, piemēram, izmantojot tumšā lauka mikroskopiju.
Sūdzības un simptomi
Sifilisa inkubācijas periods vidēji ir 21-24 dienas, bet var saīsināties pat līdz 14 dienām. Pacientes vienīgā sūdzība var būt par nelielu izdalījumu daudzumu palielināšanos ar vai bez asins piejaukuma. Šādos gadījumos jāveic visi izmeklējumi, kuri apstiprina vai izslēdz sifilisa diagnozi. Pozitīvu atbilžu gadījumā nepieciešama dermatovenerologa konsultācija, lai apstiprinātu diagnozi un sāktu ārstēšanu.